Тюхе
Тюхе или Тихи (; старогръцко произношение Тюхе, новогръцко – Тихи) в древногръцката митология е богиня на съдбата, щастието и благоденствието. В римската митология ѝ̀ съответства Фортуна.

Според някои митове е океанида (дъщеря на Океан и Тетия), а според други е дъщеря на Зевс. От рога на изобилието (рогът на козата Амалтея, с чието мляко бил отхранен Зевс) тя сипе дарове върху хората, които я срещнат. Образът на Тюхе присъства на много монети от Елинистичната епоха.

Тюхе повишава и понижава и според настроението си променя хода на историята. Нейните атрибути са рог на изобилието, гребла, крила и кормило на топка или колело. Понякога тя държи на ръце и Плутос, богът на богатството, изобразен като момче.

Вижте също 
 Родословно дърво на гръцки богове

Древногръцки богини
Нимфи